**ספר פורץ דרך**

**"שיריפוי - כוחה המרפא של השירה"**

מאת ציפי שחרור

**המשוררת, הסופרת והמנטורית ציפי שחרור מוציאה לאור ספר פורץ דרך שהוא יצירה תרפויטית מעמיקה של ריפוי באמצעות שירה. הספר מאגד 151 בתי שיר מרפאים המלווים ב-151 ציטוטים חכמים שליקטה שחרור מחכמי זן, כתבי קודש, פילוסופים ועוד ובסיום כל שיר הנחיה לנשימות מדיטטיביות לריפוי. במבוא הספר המתפרש על פני 30 עמודים מנחה שחרור את הקוראים כיצד להשתמש ב"שיריפוי" ככלי טיפולי**

**בחיי היומיום, ויותר מתמיד בעת הקורונה שאנו נזקקים למזור ולשלווה, "שיריפוי- כוחה המרפא של השירה", בא לסייע לנו בהפגת החרדות ובריאות הנפש.**

**ציפי שחרור, שכתבה עד היום 36 ספרים מהם 13 ספרי שירה ומנחה כבר עשרות שנים סדנאות לכתיבה יוצרת, ביניהן סדנה על כוחה המרפא של הכתיבה, מוציאה בימים אלה ספר שירים מרפאים "שיריפוי".**

**הספר נפתח במאמר חשוב המלמד ומפרט כיצד מומלץ להשתמש בספר ואיך כדאי לקרוא נכון את השירים ולהתכוונן לריפוי. את הספר היא חותמת במאמר מרתק על כוחן המרפא של מילים.**

**כל אחד מ-151 בתי שיר מרפאים שבספר נפתח בציטוט מאיר עיניים של פילוסופים, מדענים, משוררים, סופרים, חכמי זן, אמנים, מאסטרים, רופאים ומכתבי קודש שונים. כל שיר מסתיים בהנחייה לנשימה מדיטטיבית להעצמת כוח החיים.**

**המשורר והסופר רוני סומק כותב על ספרה : "דמיינו שכל שיר ב'שיריפוי - כוחה המרפא של השירה' הוא עץ. על כל גזע חרטה ציפי שחרור שורה מצוטטת ואחריה שורות שלה. ביחד נוצר יער. ההזמנה לקורא היא לשוטט, לחלום, לתלוש עלים ובעיקר לדמיין את הרוח המנענעת את הענפים. הרוח הזאת היא גם הנשיקה שמעניקות לנו, בספר זה, שפתי השירה".**

**הסופר, המשורר והמחזאי ד"ר חיים נגיד: "שיריפוי הוא ספר חדשני בסוגו בשירה העברית העכשווית. ייחודו לא רק באמירותיו התבוניות מאירות העיניים, אלא גם בנמענים שאליהם הוא מכוון. הוא נועד לא רק לקורא התר אחר הנאה אסתטית, וכזו יש בספר זה בשפע, אלא גם למבקש שלווה, ומזור לנפשו ולגופו, שהרי מן המפורסמות היא השפעתה של הנפש על הגוף".**

**חוקר הספרות העברית ד"ר ליליאן דבי-גורי: "שירי הריפוי בספר מלווים ציטוטים המוצאים דרך לריפוי הנפש והגוף ונוסקים למעלה של הודיה. הקורא הנושם אחר כל שיר ריפוי, מקבל על עצמו את השליחות להפיץ את הדבר, להיות מנטור מרפא לאדם ולעולם. זו קבלה ושליחות נעלות, נושמות, מעדנות ומרפאות, באמצעי הביטוי המטיבים, ובמעלות הגבוהות של אהבה לאדם". ציפי שחרור, משוררת, סופרת ומנטורית, שימשה במשך כעשור עורכת כתב העת "מאזנים", מטעם אגודת הסופרים. ציפי שחרור זכתה פעמיים בפרס ראש הממשלה פרס אקו"ם, פרס חומסקי ופרס קוגל לספרות יפה.**

**208 עמודים/ 88 ₪ | להשיג בחנויות הספרים ובאתר של הוצאת פוקוס:** [**www.focus.co.il**](http://www.focus.co.il)**.**

**לפרטים נוספים ותיאום ראיונות: סיגל 052-6276229 | גדי 054-4592961**